钦定古今图书集成/方舆汇编/职方典/第1507卷 > 蒙化府星野考 府志
## 钦定古今图书集成/方舆汇编/职方典/第1507卷 > 蒙化府星野考 府志

滇为益州郡，属井鬼分野，在梁、雍之域。井八星三十度，鬼四星五度，俱属鹑首之次，皆在未宫。而星家或谓“滇属北斗第二璇星，或谓属西垣第四巴星，或谓入星七度，或谓入觜三度，众喙争鸣，无庸深究。” 今按明崇祯三年，荧惑入井鬼，土酋普名声反。

皇清康熙十七年，荧惑守舆鬼，薄积尸气，吴逆叛亡。

则“滇分在舆鬼居多。蒙” ，滇西属郡也，于星野宜专属舆鬼。据已然之迹而敬求之，则奉若天道以占验灾祥，固可仰观而得也。